நீயில்லா வீடு

நீயில்லா வீடு நா முரளிதரன் நீயில்லாத வீடு... கலைந்த அறை, அழுக்குத் தரை ! ஆளற்ற அடுப்பங்கறை, தூக்கமற்ற படுக்கையறை ! ஹாலே கதி என்று படுக்கையில் நெஞ்சருகே உன்னாடையும், காதருகே உன் வார்த்தையும் தான் நானுறங்க மந்திரம் ! முளை விட்டது, நீ விட்டுப் போன உருளை ! கருத்தும் போனதடி, நீ உண்ண சொன்ன மாதுளை ! ஹோட்டல் சாப்பாடு, ஹாஸ்பிடலின் கூப்பாடு ! வாசற் கோலமும், பூஜையறை தீபமும், உன்னிரு விரல்களால் எப்போது, நம் வீட்டில்? முதலவன் எழுத்தும், இளையவன் கிறுக்கலும், சுவற்றில் அப்படியே, அகலாமல் டாட்டூ வாக அங்கங்கே! வாட்ஸப்பில் விழித்து கழிகிறது நேரம் ... குட் நைட் டெக்ஸ்ட் தூங்குவதற்கும் அலாரம் ! நாட்காட்டியும் கடிகாரமும் கை கோர்த்து என்னோடு வேகமாய் ஓட! அந்நாளுக்காக ...! உங்கள் வருகைக்காக...!